Viborger Samler, 1840-03-28
(Jndsendt.) Naar Hr. Kæmner Worre, hvis Lønning, just paa Grund af det forøgede Arbeide, det forudsattes at han vilde faae, naar Anordn. 24de Octbr. 1837 traadte i Kraft her i Byen, er bleven forhøiet til 275 Rbd., samles med Communalbestyrelsen for at afgive de fornødne Oplysninger til Affattelsen af Overslaget for de løbende Aars Udgivter, og da fremkommer med en Klade, der indeholder feilagtige Angivelser, som han desuagtet, saaledes som Tilfældet var med An førsten af Jndqvarteringshielpeskatten for indeværende Aar, fremdeles forfegter som rigtige, og derved foranlediger, at netop den feilagtige anførte Sum bliver staaende: da kalder vistnok Enhver, der har med Overslaget at gjøre, dette i sine egne Tanker en utilgivelig Skjødesløshed. Men naar den samme Kæmner offentlig paatager sig at give Tilsvar, hvor han ikke dertil er opfordret, og i dette Tilfælde søger at give sig Anseelse af, at hele Communalbestyrelsen hvilede paa hans Skuldre, da skylder man vist Publicum ikke at dølge, hvad man med Sikkerhed troer at vide omdet opgivne Factum, og, naar det endelig skal være, at kalde Tingen offentlig ved sit rette Navn. Desaarsag maa Hr. Kæmneren undskylde, at man ikke kan forandre de brugte Udtryk utilgivelig Skjødesløshed, som netop udtrykker Meningen af, hvad der ved denne Leilighed maatte paatrænge sig Enhver, der kjender Sammenhængen. Uden derfor forøvrigt at miskjende Hr. Kæmnerens mange andre gode Egenskaber, der har forskaffet ham velfortjent Agtelse kan Jndsenderen dog derhos ikke negte, hvad vistnok i Almindelighed var Tilfældet med Enhver, ved Gjennemlæsningen af hans første Tilsvar, at det har al Anseelse af, at han baade ville forsvare sig, hvor han ikke var angreben for derved at faae Leilighed til at rose sig selv paa Andre Bekostning; og at søge at kaste Skylden fra sig for en Feil, som han senere har maattet tilstaae, at have begaaet. At denne Feil – først opdaget, da Overslaget var indsendt til Overøvrighedens Paategning - maatte foraarsage Ophold, lier let at indsee. Og at endelig Jndqvarteringshielpeskattens Beløb ikke for indeværende Aar var det Samme, som fordet foregaaende Aar, vil Hr. Kæmneren, ved nøiere Eftertanke, vist heller ikke negte, eftersom den i nærværende Aar rettelig skulde have været anført med 637 Rbd., istedetfor at den for Aaret 1839, indbefattet Restanceafdraget, var udført i Overslaget med 1227 Rbd. 3 Mk. 6 s. Og hvem var nærmere til at oplyse det Rigtige, end netop Kæmneren, hvis nøie Bekjendtskab med Byens Oeconomie gjorde ham denne Pligt lettere, end den vilde have været for enhver Anden. Naar nu den Mand, der ikke nøiagtigen iagttager de ham paaliggende Pligter, offentlig fremstaaer og angiver sig selv som Forfatter af Ligninger, dem han kun har nedskrevet efter de Beflutninger, Commissionen in pleno har fattet undtagen maaskee forsaavidt hans egen Skatteansættelse, under hvilken han ikke engang, saaledes som de øvrige Medlemmer, har villet fratræde Commissionen, angaaer : da kan han vel heller ikke vægre sig ved offentlig at høre Sandheder, vare de end følelige, og at blive erindret om, at han er Communens Regnskabsfører, ikke dens Bestyrelse, samt at han er den, der skal udføre Skriveriet for Ligningscommissionen, men ikke den, der skal lede dens Forretninger.